als_Latn dik_Latn sna_Latn
Hulumtuesit shkencorë të Universitetit Shtetëror të Karolinës së Veriut (SHBA) kanë krijuar një aparaturë që do të mundësojë komunikimin mes njerëzve dhe qenve. Kjo aparaturë, e cila posedon disa sensorë të ndryshëm, mund të vendoset tek qeni. Sensorët me internet me valë mund të përcaktojnë kur qentë janë duke vrapuar, duke qëndruar, madje edhe kur kalojnë kufijtë.
Ekipi ka zhvilluar këtë softuer për të mbledhur, interpretuar këto të dhëna dhe për të përkthyer kërkesat njerëzore në shenja tek aparatura nëpërmjet altoparlantëve dhe pajisjeve vibruese. Ky sistem mund të jetë i dobishëm për të stërvitur qentë që përdoren për shpëtimin e njerëzve.
“Kemi zhvilluar një platformë komunikimi mes njerëzve dhe qenve që i hap rrugën mënyrave të reja të interpretimit të sjelljeve të qenve dhe për t’u dërguar atyre sinjale të qarta”, u shpreh doktor David Roberts, i cili ka zhvilluar sistemin. Për momentin kjo pajisje është thjesht një prototip, por që zhvilluesit e saj kanë premtuar që me kalimin e kohës do të përmirësohet dhe zhvillohet më tej me të tjera aplikacione.
“Qentë komunikojnë zakonisht nëpërmjet gjuhës së trupit, dhe një nga sfidat tona ishte të krijonim sensorë që na tregojnë për sjelljet e tyre duke vëzhguar veprimtarinë e tyre,” deklaroi Roberts. Teknologjia përfshin gjithashtu sensorë fiziologjik që monitorojnë rrahjet e zemrës apo temperaturën e trupit të qenve. Këta sensorë mund të japin informacione edhe mbi gjendjen emocionale të qenit, kur ai është i stresuar apo i frikësuar.
(Herë të lexuara: 190)
als_Latn als_Latn als_Latn als_Latn als_Latn